રેલવે અકસ્માતની નૈતિક જવાબદારી સ્વીકારીને ‘લાલ’ બહાદુર શાસ્ત્રીએ 1956માં રેલવેપ્રધાન પદેથી રાજીનામું આપ્યું હતું. એ ઘટનાના બરાબર છપ્પન (56) વર્ષ પછી 2012માં રેલવેભાડા વધારવાના મુદ્દે તૃણમૂલ કોંગ્રેસના સર્વેસર્વા મમતા બેનરજીએ આંખ ‘લાલ’ કરતા રેલવેપ્રધાન દિનેશ ત્રિવેદીએ ફરજિયાત રાજીનામું આપવું પડ્યું. વચ્ચેના સમયગાળામાં કોઈ રેલવેપ્રધાને પદત્યાગ કરતું રાજીનામું આપ્યું નથી. લાલ બહાદુર શાસ્ત્રીના અનુગામી રેલવેપ્રધાન બનેલા જગજીવન રામના પુત્રી મીરાં કુમાર હાલમાં લોકસભાના અધ્યક્ષ છે જેઓ રેલવે બજેટની કોઈ ચર્ચા થાય એ પહેલાં આવી પડેલા પ્રધાનના રાજીનામાના તમાશાના સાક્ષી બન્યા.